Diari Oficial de la Generalitat Valenciana


Sumari del DOGV 6907, del 21-11-2012 (2012/10016)

ACORD de 16 de novembre de 2012, del Consell, constituït en Junta General d'Accionistes, amb el caràcter d'universal, de la mercantil Ciutat de les Arts i de les Ciències, SA, pel qual s'acorda l'ampliació del seu capital social i se'n modifiquen els estatuts.
--------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6907

Data del DOGV
:   21-11-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/10988


Data del document
:   16-11-2012

Organisme emissor
:   Ciutat de les Arts i de les Ciències, SAU

Tipus de document
:   Acord

ACORD de 16 de novembre de 2012, del Consell, constituït en Junta General d'Accionistes, amb el caràcter d'universal, de la mercantil Ciutat de les Arts i de les Ciències, SA, pel qual s'acorda l'ampliació del seu capital social i se'n modifiquen els estatuts. [2012/10355]  
El Consell, en la reunió del dia 16 de novembre de 2012, va adoptar l'acord següent:  
El Text Refós de la Llei de Societats de Capital, aprovat pel Reial Decret Legislatiu 1/2010, de 2 de juliol, establix, en els seus articles 285 i següents i 296, que tant la modificació dels estatuts com l'ampliació del capital social correspon acordar-la a la Junta General d'Accionistes.  
La Generalitat és l'únic soci de la mercantil Ciutat de les Arts i de les Ciències, SA, per tant correspon al Consell, constituït en Junta General Universal d'Accionistes, tant l'adopció de l'acord de modificació dels estatuts de la societat, com l'ampliació del seu capital social, d'acord amb el que establixen els estatuts de la societat aprovats pel Decret 225/1991, de 9 de desembre del Consell.  
  
El Consell, reunit a Valencia, el dia 16 de novembre de 2012, com a Junta General d'Accionistes, amb el caràcter d'universal, de la mercantil Ciutat de les Arts i de les Ciències, SA, accepta els següents punts de l'orde del dia de la reunió:  
1.r Ampliació del capital social de la mercantil en quaranta-dos milions cent quaranta-quatre mil euros (18.587.098 euros), per mitjà de l'emissió de 10.536 noves accions nominatives de 4.000 euros de valor nominal cada una, de la mateixa sèrie i classe de les ja existents.  
2.n Autorització al Consell d'Administració perquè, una vegada s'hagen realitzat els desembossaments pendents, declare executat l'augment de capital i adeqüe concordantment l'article 7 dels estatuts socials.  
3.r Autorització al president i al secretari del Consell d'Administració per a realitzar els actes necessaris per a l'execució d'allò que s'ha acordat en la present reunió, atorgant per a això, si és el cas, les corresponents escriptures públiques i instant-ne la inscripció en el Registre Mercantil.  
4.t Autorització al secretari del Consell d'Administració de Ciutat de les Arts i de les Ciències, SA, per a certificar el contingut de l'acta de la present Junta Universal d'Accionistes i els acords presos en ella.  
  
S'hi troben presents tots els socis de la societat, ja que, al tractar-se d'una empresa pública de la Generalitat, esta és el seu soci únic.  
Després de l'oportuna deliberació i no havent-hi intervencions la constància de les quals se sol·licite, el Consell, com a Junta General d'Accionistes, amb el caràcter d'universal, per unanimitat,  
  
  
ACORDA  
  
Primer  
Ampliar el capital social en la xifra de quaranta-dos milions cent quaranta-quatre mil euros (71.534.385 euros), per mitjà de l'emissió de 10.536 noves accions nominatives de 4.000 euros de valor nominal cada una d'elles, de la mateixa sèrie i classe de les ja existents i numerades correlativament des del número 122.392 al número 132.927, ambdós inclusivament.  
Este augment de capital serà subscrit íntegrament per l'únic soci de la societat i es desembossarà en efectiu, en els terminis següents:  
  
- 94.669.650 euros per mitjà d'aportacions dineràries en efectiu en el moment de l'adopció de l'acord.  
- La quantitat pendent, que ascendix a 98.787.148 euros, serà desembossada per mitjà d'una aportació dinerària en efectiu abans del 31 de desembre de 2012.   
Conseqüentment, una vegada que l'augment de capital siga íntegrament subscrit i desembossat, el capital social serà de 877.386.381 euros, dividit en 132.927 accions nominatives, de 4.000 euros de valor nominal cada una d'elles, pertanyents a una única sèrie i classe i numerades correlativament de l'1 al 132.927.  
  
Segon  
Autoritzar el Consell d'Administració perquè, una vegada que s'hagen realitzat els desembossaments pendents, declare executat l'augment de capital i adeqüe concordantment l'article 7 dels estatuts socials. Després d'este desembossament, el text de l'article 7 dels estatuts, íntegrament substitutiu del vigent fins llavors, serà el següent:  
  
«Article 7  
El capital social es fixa en cinc-cents trenta-un milions set-cents huit mil euros (856.281.437 euros), dividit en 132.927 accions nominatives, numerades correlativament de l'1 al 132.927, ambdós inclusivament, de 4.000 euros de valor nominal cada una d'elles, íntegrament subscrites i desembossades.  
En representació d'estes accions s'emetrà un títol múltiple».   
  
Tercer   
Autoritzar el president i el secretari del Consell d'Administració per a realitzar quants actes siguen necessaris per a l'execució d'allò que s'ha acordat en la present reunió, atorgant per a això, si és el cas, les corresponents escriptures públiques i instan-ne la inscripció en el Registre Mercantil.  
  
Quart  
Autoritzar el secretari del Consell d'Administració per a certificar el contingut de l'acta de la present Junta General Universal d'Accionistes i dels acords presos en ella.  
Estos acords es transcriuen literalment.  
No havent-se debatut més assumptes que els ressenyats en l'orde del dia, s'aprova l'acta corresponent a la present reunió de la Junta General Universal d'Accionistes de la mercantil Ciutat de les Arts i de les Ciències, SA.  
  
Valencia, 16 de novembre de 2012  
  
El vicepresident i secretari del Consell,  
José Ciscar Bolufer